|  |  |
| --- | --- |
| **Deltagere:****Gæst:** | **Anders B. Nielsen (ABN) - Frank Petersen (FP) Dorthe Lauridsen (DL) – Allan Carlsen (AC) - Jeppe Nørgaard (JN)** **Simon Darville (SD)** |
| **Afbud:** | **Erling Johansen (EJ) – Henrik Schou Madsen (HSM)** |
| **Referent:** | **Allan Carlsen** |

|  |  |
| --- | --- |
| **Beslutningsprotokol:** | **Ansvar** |
| **418 Velkomst og godkendelse af dagsorden.*** ABN bød velkommen.

**419 DVF Rep.møde 2020 og 2021*** Vi holder fast i afvikling i Idrættens Hus den 22/5, med mindre forsamlingsforbuddet er gældende på det tidspunkt.
* På valg er EJ, ABN og DL for et år, da de skulle have været genvalgt i 2020. AC og JN er på valg for 2 år, mens næstformandsposten og Crossfitudvalget stadig er vakant, da der ikke er fundet kandidater. Henriette Davidsen er tidligere blevet spurgt om Crossfitudvalget, men er ikke vendt tilbage. AC ønsker ikke genvalg og vi er lidt i tvivl om EJ ønsker at fortsætte. Han spørges. Det betyder at DVF’s bestyrelse er reduceret til 4, måske 3 personer, hvilket er uholdbart. Tanken om et forretnings-udvalg, der med et forstærket sekretariat kunne varetage DVF’s interesser, blev nævnt. SD og FP foreslog et finde personer, der kunne bidrage til enkeltstående projekter. Det skal dog styres fra sekretariatet. Bestyrelsen har hidtil mere kørt drift i stedet for at være visionær og da der gennem mange år har været stor udvikling i vore aktiviteter, har der været fokus på driften. Det bør i højere grad foregå via sekretariatet, ligesom sekretariatet bør være mere udfarende i forhold til aktiviteter og terminer.
* John Mørch har indvilget i at være dirigent.
* Indkaldelse til R-mødet skal ske senest 23/4. Vi forventer at HSM er tilbage efter operationen inden da. Ellers vil SD tage over.
* Beretninger fra udvalgene skal indsendes til Sekretariatet senest 19/4.
* Hædersbevisninger: Vi enedes om at springe tildelinger for 2020 over og finde de personer, der skal hædres for 2021 til tildeling ved R-mødet i 2022. Der er dog hædersbevisninger, som kan tildeles ved R-mødet i 2021.
* DVF’s 75 års jubilæum i Idrætshuset i København er aftalt til 14/8. Stafetten har skiftet ejer, så det skal undersøges om de kan levere maden til både receptionen og middagen. ABN undersøger. Jubilæumspunktet skal fast på dagsorden indtil afholdelse.

 **420 Eliteudvalget v/ABN.*** EM Senior i Rusland er planlagt til 3.-11/4. 12 løftere og 3 trænere samt Tina Beiter. SD sørger for tilmelding, indkvartering, bestilling af flyrejser og info til deltagerne. JN sørger for betaling af accreditering og flyrejser. Der kommer en ekstra udgift i form af 40$ for hver deltager til coronatest samt indlogering på enkeltværelser (af hensýn til evt. isolation). Det blev drøftet hvordan vi skal forholde os hvis der er en positiv test inden afrejse og de forsikringsmæssige forhold. SD undersøger og vender tilbage til bestyrelsen.
* Tina Beiter deltager ved kongressen og repræsenterer DVF, også ved valgene til EWF.

**421 Økonomi og budget v/JN*** Der er aftalt intern revision 6/4 i Idrættens Hus med John Mørch og Werner Lund. HSM forventes at være tilbage inden da og er med til de afsluttende manøvre og levering af evt. materiale til den eksterne revision.
* FP er ved at anskaffe et transportabelt plateau. DVF har fået en donation fra IWF på 2 stænger og en del skiver af det kinesiske fabrikat ZKZ. Det ville kunne bruges ved stævner afholdt af nye klubber og træningslejre. Der skal lejes trailer til transporten. DVF kan evt. senere købe en trailer.

**422 Breddeudvalget v/FP.*** FP har talt med klubberne for at skaffe arrangører til vore mesterskaber. Der mangler stadig at afsætte nogle mesterskaber. Øvrige aktiviteter har været lukket ned gr. corona.

**423 Aktivitetsudvalget v/DL.*** DL har leveret forslag til aktivitetskalenderen 2021 i samarbejde med SD og FP.

Vi fastholder Øst og Vest B-mesterskaber den 8. og 9. maj i henholdsvis Viking og en ny klub i Odder samt DM Hold i Slagelse den 29/5. DM Femkamp i Viking den 12.-13. juni er også OK. Resten af mesterskaber vil ligge i efteråret. Alt aftalt skal lægges ind på DVF’s Aktivitetskalender samt på Facebook. **424 Strategiaftaler for 2022-2025 v/FP*** Der har været afholdt møde med Nicklas Bjaaland fra DIF den 15/2, hvor de 3 spor, Organisationsudvikling, Samarbejde på tværs samt Talent og Elite blev bekræftet. DIF ønsker politisk forankring på sporene. Beskrivelse af resultat- og procesmål skal afleveres til DIF senest 1/5. DIF bruger sporene til at måle os på og dermed regulere vores tilskud. ABN bad om et møde med FP og SD omkring indstillingen til DIF, så DVF’s bestyrelse var orienteret inden afleveringen.

**425 Eventuelt.*** DL og Pouline Gringer har aftalt at arrangere et nyt B-dommerkursus – online. Det betyder at vi faktisk kan tilbyde det landsdækkende.
* Næste møde ikke aftalt, men måske om en måneds tid. ABN indkalder.

Ref. Allan Carlsen | ABNHSMSDABNSDJNSDFPHSMSDFP |